Ne ouier ket re vat pegoulz ech erruas ar gent-Gouezeled e Bro-Skos. Ar pezh a ouier eo e tiwanas daou stumm eus ar yezhoù keltiek kozh-se : ar yezhoù Q-keltiek hag ar yezhoù P-keltiek. An diforch pouezus-se a weler splann er ger gouezelek (Q-keltiek) Ceann, a dalv « penn », hag a vez distaget Pen e kembraeg (P-keltiek). Ar gouezeleg a ziskouez ar perzhioù koshañ eus an daou stumm : hervez ar yezhourion eo chomet tostoch ouzh e wrizioù kent-keltiek indezeuropeek. Soñjal a reer eta e taas ar gent-Gouezeled da Vreizh-Veur hag Iwerzhon da gentañ, heuliet pell goude e kreisteiz ha reter Breizh-Veur gant an doare P-keltiek « nevez ».